2014.gada .septembrī Noteikumi Nr.

Rīgā (prot. Nr. .§)

**Grozījums Ministru kabineta 2010.gada 16.novembra noteikumos Nr.1053** „**Noteikumi par īpašām prasībām diētiskajai pārtikai, kārtību, kādā reģistrē diētisko pārtiku, un valsts nodevu par diētiskās pārtikas reģistrāciju”**

Izdoti saskaņā ar

Pārtikas aprites uzraudzības likuma

4.panta trešo un 10.1 daļu un

20.panta otro daļu

Izdarīt Ministru kabineta 2010.gada 16.novembra noteikumos Nr.1053 „Noteikumi par īpašām prasībām diētiskajai pārtikai, kārtību, kādā reģistrē diētisko pārtiku, un valsts nodevu par diētiskās pārtikas reģistrāciju” (Latvijas Vēstnesis, 2010, 185.nr.; 2011, 122.nr.; 2013, 154.nr.) grozījumu un papildināt noteikumus ar 7.2 punktu šādā redakcijā:

„7.2 Mazumtirdzniecībā neiepakotā veidā atļauts izplatīt diētisko pārtiku atbilstoši normatīvajiem aktiem, kas nosaka obligātās nekaitīguma prasības diētiskajai pārtikai ar samazinātu enerģētisko vērtību un tās marķējumam, ja tā ir paredzēta vienas vai divu ēdienreižu aizstāšanai svara kontrolei un ja tā ir sagatavota tūlītējam patēriņam attiecīgajā pārtikas tirdzniecības vietā, šķīdinot, atšķaidot vai sajaucot noteiktu produkta daļu no oriģināla fasējuma (iepakojuma) atbilstoši lietošanas pamācībai. Galapatērētājam redzamā vietā ir jābūt izvietotai informācijai par produkta sastāvu un citām marķējuma prasībām atbilstoši normatīvajiem aktiem, kas nosaka obligātās nekaitīguma prasības diētiskajai pārtikai ar samazinātu enerģētisko vērtību un tās marķējumam, kā arī produkta īpašie lietošanas nosacījumi (brīdinājumi) un to alergēnu nosaukumi, kā tas noteikts Eiropas Parlamenta un Padomes 2011.gada 25.oktobra Regulā (ES) Nr.1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr.1924/2006 un (EK) Nr.1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr.608/2004 atcelšanu.”

### Ministru prezidente L.Straujuma

### Zemkopības ministrs J.Dūklavs

22.09.2014. 15:33

264

I.Cine

67027146; Inara.Cine@zm.gov.lv